Panulis layang iki yaiku Paulus, sing nepungaké awaké dhéwé mawa jenengé ("Paulus) ing awal layang iki (Roma 1:1) lan jatidhiriné minangka abdi Gusti Yésus Kritus. Banjur dhèwèké dipilih lan ditimbali déning Gusti Allah (apostolos) lan doning pagawéané ("supaya ngabaraké Injil").[5] Layang iki ora ditulis déning Paulus dhéwé, nanging déning sawijining sékretaris sing jenengé Tèrtius lan nyatakaké awaké dhéwé ing ayat Roma 16:22. Paulus dudu sing ngedegaké jemuwah ing Roma, dadi dhèwèké ora mangerti kahanan jemuwah iki kanthi langsung, nanging olèh informasi saka wong-wong Kristen sing teka saka Roma menyang Koritus, papané layang iki ditulis.[2] Wis suwé Paulus kapéngin nekani wong-wong Kristen ing Roma, lan ingin nyebar kabar Injil ing kana, nanging kapénginané mesthi kalangan, kamangka nalika ing Éfèsus, Paulus wis ngrencana arep lunga mrana liwat Akhaya lan Makédonia.[6]
